Document ID: 31987R0851

*****
ΚΑΝΟΝΙΣΜΟΣ (ΕΟΚ) αριθ. 851/87 ΤΟΥ ΣΥΜΒΟΥΛΙΟΥ
της 23ης Μαρτίου 1987
για την προσωρινή αναστολή των αυτόνομων δασμών του κοινού δασμολογίου για έναν ορισμένο αριθμό βιομηχανικών προϊόντων
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 28,
το σχέδιο κανονισμού που υπέβαλε η Επιτροπή,
Εκτιμώντας:
ότι η εντός της Κοινότητας παραγωγή των προϊόντων που αναφέρονται στον παρόντα κανονισμό είναι σήμερα ανεπαρκής ή ανύπαρκτη και ότι οι παραγωγοί δεν μπορούν, λόγω του γεγονότος αυτού, να ανταποκριθούν στις ανάγκες των βιομηχανιών της Κοινότητας που τα χρησιμοποιούν·
ότι το συμφέρον της Κοινότητας είναι να αναστείλει μόνο εν μέρει, σε ορισμένες περιπτώσεις, τους αυτόνομους δασμούς του κοινού δασμολογίου, λόγω ιδίως της υπάρξεως κοινοτικής παραγωγής, ενώ στις άλλες περιπτώσεις να προβεί σε ολική αναστολή·
ότι, λαμβάνοντας υπόψη τις δυσχέρειες που παρουσιάζει η ακριβής εκτίμηση της εξελίξεως της οικονομικής καταστάσεως στους σχετικούς τομείς στο προσεχές μέλλον, ενδείκνυται να ληφθούν μόνο προσωρινά αυτά τα ανασταλτικά μέτρα και να ορισθεί η διάρκεια ισχύος τους βάσει των συμφερόντων της κοινοτικής παραγωγής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
οι αυτόνομοι δασμοί του κοινού δασμολογίου για τα προϊόντα που απαριθμούνται στο παράρτημα αναστέλλονται στο επίπεδο που αναγράφεται για καθένα από αυτά.
Οι ανωτέρω αναστολές δασμών ισχύουν από την 1η Απριλίου μέχρι τις 30 Ιουνίου 1987.
Άρθρο 2
Ο παρών κανονισμός αρχίζει να ισχύει την 1η Απριλίου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Μαρτίου 1987.

Labels: 3